Kedves Tagunk!

Tisztelt Érdeklődő!

Alig néhány hete, szeptember végén jelent meg az új ISO 9001:2015-ös minőségirányítási és az ISO 14001:2015-ös környezetközpontú irányítási rendszerek tanúsításának követelményeit tartalmazó szabvány, és néhány napja, november elején a Magyar Szabványügyi Testület már kiadta a magyar szabványokat **MSZ EN ISO 9001:2015 illetve MSZ EN ISO 14001:2015** megnevezéssel.

**„Tájékoztató az új ISO 9001 és ISO 14001-es szabványokról.**

**Kockázat alapú megközelítés az új ISO 9001-es szabványban”**

című workshop rendezvényünket mindazok figyelmébe ajánljuk, akik meg akarnak ismerkedni a változások irányaival, az átállás feladataival, és rá akarnak hangolódni az új ISO 9001-es szabvány kockázat alapú szemléletére. Rendezvényünk hasznos lehet a rendszer(eke)t működtető és a kiépítést, tanúsítást tervező szervezetek képviselőinek egyaránt.

A fenti témához meghívott előadónk, **Gergely István** vezető auditorként több évtizedes gyakorlattal rendelkezik a tanúsításokban és az oktatásban, átfogó előadása után konzultációs lehetőséget is biztosít a résztvevők számára.

Szeretettel várjuk Önt és érintett munkatársait rendezvényünkön. Várjuk jelentkezésüket a mellékelt Jelentkezési lap visszaküldésével **november 13-ig,** ha legkésőbb **október 30-án 16 óráig** megkapjuk a jelentkezési lapot, **kedvezményes** részvételi díjért biztosítjuk a részvételi lehetőséget!

**Előadó:** Gergely István a TÜV Thüringen e.V. vezető auditora, a QTT Tanúsító Iroda Kft. ügyvezetője

**Időpont**: 2015. november 24. 10.00 – 13.00 óra

 Regisztráció 9.30 órától (frissítők, sütemény),

 13.00 órától ebéd a jelentkezési lapon történő regisztráció szerint

**Helyszín**: Lion’s Garden Hotel\*\*\*\* (1146 Budapest, Cházár András utca 4.)

**További tájékoztatás**: Hulladékhasznosítók Országos Egyesülete, Major Ágnes képzési vezető

oktatas@hoe.hu, (1) 422 1428, 06-30-900-7323

Amennyiben konzultációs kérdését a jelentkezéssel egyidejűleg eljuttatja hozzánk, azt előzetesen átadjuk az előadónak.

Budapest, 2015. november 13.

Üdvözlettel:

Major Ágnes

képzési vezető